

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2022. szeptember 14.-i rendes ülésére**

**„Zsámbéki-medence szennyvíztisztítás fejlesztése (ÉMO 17)” című projekt PR és szemléletformáló feladatok ellátására szóló gesztori feladatok**

**A napirendet tárgyaló ülés dátuma**: **2022.09.14.**

**A napirendet tárgyaló ülés:** **Pénzügyi Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** rendes / **rendkívüli**

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:** ---

**4. Tényállás bemutatása:**

A Nemzeti Fejlesztési Programiroda ( NFP) a KEHOP-2.2.2-15-2019-00150 azonosítószámú „Zsámbéki medence szennyvíztisztítás fejlesztése (ÉMO 17)” Projekt „PR, kötelező tájékoztatás és nyilvánosság” projektelem beszerzési feladatait visszaadta a Végső Kedvezményezett(ek)nek.

Ennek értelmében ezen feladatokat a tagönkormányzatoknak kell ellátniuk. A PR, kötelező tájékoztatás eljárás(oka)t településenként vagy együttesen, meghatalmazott útján is lefolytathatják a települések.

Az elmúlt hónapokban, történt többszöri egyeztetés során sem sikerült a településeknek döntésre jutni abban, hogy a feladat ellátását melyik önkormányzat vállalja fel.

A projekt beruházásban a legjelentősebb támogatással érintett Zsámbék önkormányzata – a humán erőforrás hiányára hivatkozva - elzárkózott a feladattól.

A projekt előrehaladására tekintettel, illetve arra a tényre, hogy a feladat elmaradás a pályázati elszámolás keretében szankciókat helyez kilátásban minden érintett települések terhére, Telki Önkormányzat képviseletében jeleztük, hogy felvállaljuk az öt település tekintetében a gesztori feladatokat és a PR, kötelező tájékoztatás feladat ellátásához kapcsolódó feladatokat.

Telki, 2022. szeptember 9.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**/2022.(IX. ) számú önkormányzati**

**Határozata**

**„Zsámbéki-medence szennyvíztisztítás fejlesztése (ÉMO 17)” című projekt PR és szemléletformáló feladatok ellátására szóló gesztori feladatok**

Telki község Önkormányzat képviselő-testülete úgy határozott, hogy a KEHOP-2.2.2-15-2021-00150 kódszámú, „Zsámbéki-medence szennyvíztisztítás fejlesztése (ÉMO 17)” című projekt Kommunikációs Tervének, illetve a projekt Kommunikációs feladatainak beszerzési eljárása során - a beruházással érintett települések támogató felhatalmazó nyilatkozata alapján - mint az agglomeráció gesztor települése jár el.

A gesztori feladatok keretében feladata kizárólag a beszerzési eljárás lefolytatására terjed ki, nem terjed azonban ki a beszerzési eljárás nyertes Ajánlattevőjével kötendő szerződés aláírására, illetve értelemszerűen nem terjed ki a szerződéssel kapcsolatos képviselet ellátására

A képviselő-testület felhatalmazza a polgármestert a projekt Kommunikációs feladatainak beszerzési eljárása során szükséges nyilatkozatok, megállapodások aláírására.

Felelős: Polgármester

Határidő: azonnal